શાહરુખ ખાનની ફિલ્મ ‘રઈસ’ તો ગુજરાતના એક સમયના કુખ્યાત બુટલેગર અબ્દુલ લતીફની લાઇફ પર આધારિત છે, પણ શાહરુખની ફિલ્મ ‘ફૅન’ સાથે પણ ગુજરાત-કનેક્શન બન્યું છે. એ ફિલ્મ માટે ગુજરાતી રૉકસ્ટાર અરવિંદ વેગડાએ એક ગીત ગાયું છે. મજાની વાત એ છે કે અરવિંદ વેગડાએ જે ગાયું છે એ પણ ગુજરાતીમાં જ છે. ‘ફૅન’ના એ ગીત વિશે વાત કરતાં અરવિંદ વેગડાએ ‘મિડ-ડે’ને કહ્યું હતું કે ‘ફૅન કેવા હોય અને એ સ્ટાર પાછળ કેવા પાગલ હોય એ દેખાડતું આ ગીત એક જ છે, પણ એને કુલ ૬ ભાષાના ગાયકો પાસે ગવડાવવામાં આવ્યું છે. ગુજરાતી ભાગમાં એકદમ ટિપિકલ ગુજરાતી શબ્દોનો ઉપયોગ કરવામાં આવ્યો છે. આ ગીત થીમ-સૉન્ગ છે અને બૅકગ્રાઉન્ડમાં એ વાગ્યા કરશે.’